4 ISIGIDIMI SAMAXOSA, NOVEMBER 1, 1875.

ICAWA E-TUNXE.

*(Rev. J. A. Chalmers.)*

UMZEKELISO WONTANA OWALAHLA IKOWABO.

No. VI.

UKULAHLWA KWAKE NGAB ANYE.

*Ibenqwenela ukuzalisa isisu sake nge ngxam ezabe zidliwa zihangu ; bekungeko mntu umpayo, Luka* xv. 16.

Umgxam ngumti omhle onomtunzi, umti ohlala uluhlaza, nase hlotyeni nasebusika, omagqabi angatshaziyo yakulala ingqele ; ngumti onesibonakalo. Asimti noko ekungade kutiwe abantu bapila ngawo badla wona leminyaka. Asimti uziqamo abantu sebehlala bejonge kuzo belinde ukuvutwa kwazo ukuze bazidle. Abangede bati abantu ekwindla bakulahle ukudla kwamasimi abo nanko bebadula befuna ingxam. Yinto ebiti ukudliwa kwayo idliwe kudala, okuya bekuzamana kubako ozindlala kwa Xosa, okuya bekungalinywa kangaka, okuya ebengekabiko kangaka amatuba okukufumana ukudla, nangokukutenga. Nakona ke, ibiselikukohlwa, kungengakuba ubulilona temba lomzi. Akuko mntu ungalima ingxam, azilahle zonke ezinye izinto ezi zilinywayo waye engxamele ukuba nesisele esizele zinxowa zengxam, singaba sidenge sodwa esesipikelene nemikwa enjalo ukuba ingade ibonakale lonto emhlabeni. Ngumti omhle ukuba mhle oku, kuloko ubuhle obo abuncedi luto, kuba zininzi izinto ezibonakala zintle emehlweni kanti zinjalo nje azinamsebenzi wani wokupilisa abantu. Ubuhle bomgxam obo bubonakala emehlweni asimfuno lupila ngawo uhlanga emazweni apo ukula kona. Ndifike ke kwilizwi lokuqala apa namhla nditi.

I.—Kutiwa lomfana uteakukohlwayinto ayidlayo, *wanqwenela ukuzalisa isisu sake ngengxam ezabe zidliwa zihangu.* Ingxam zibe zikukudla kwehangu kutshiwo apa, bekuhluta zona zizo, bekutyeba zona zizo, bekupila zona zizo ; eselengumalusi wehangu nje ubesiti akupuma nazo kusasa aziqubele kulemiti yengxam ibimi emhlabeni welinono, zifike zibute pantsi kwemitunzi yawo zidywidane kona ingxam ezivutululwe ngumoya. Ewupete nje ke lomsebenzi utshutshiswa yindlala, ulambile, akamkeliswanga kudla kusasa, akapiwanga nelungwana eli lenyama lokuba ose emini aqabule ukulamba. Uvakele esiti lamaramncwa ngati ayayitanda nje lento ayidlayo, andingeke na betu ndifumane ndilinganise nam? Zityebile nje ezihangu kukudla lomti andingetina nam ndiwubuyise umzimba wam utyebe, lo unqine kangaka, umatambo avelileyo? Waselengena naye esidla, akawuqonda lomti kuba ungena ncasa, ungenayo nendawana le imnandi, usuke wabeta umlomo wake woma wa- shwabana, wakohlwa ukuba uwutinina lomti ukuwudla, asahluta isisu nguwo ; waba uyawudla alapela ipango, waba uyazihlafuna ngazinye ingxam lemini akwapela kona ukulamba ; yamxaka indlala yambandezela, wabonakala ebityile, yayile kupela ingcinga yake, Azi betu ukudla ndingakufumana pina? Upina umntu onokundinceda kule ntshutshiso ndikuyo? Wabitya wangumcinga, waxweba walutuli, yati nengubo yake yonakala yalidlavu, akagoduka noko, akabuyela kowabo noko wati ezalusa ihangu wanqwenela kupela ukusizalisa isisu sake

ngengxam ezabe zidliwa zihangu. Uko omnye umalusi, esi- baliselwa ngaye Ezibalweni Ezingcwele,, owati nakuba ebengu- malusi, esalusa izimvu zakowabo, wahlala ecinga ngaye lowo apila ngaye, u-Tixo wake, u-Tixo ka yise, wati lemihla zakubuta izimvu zakowabo pantsi kwemitunzi, zonwabile zityisa kona, walutabata uhadi lwake walubeta wadumisa u-Tixo ngamazwi aliculo abadumisa ngalo u-Tixo wabo abantu bake kulo lonke ihlabati, wati:—

“ Inkosi ingu malusi wam andisweli nto,

“Indilalisa emariweni aluhlaza,indikapela emanzini okubuta.’’ Ngobengangenelwanga zingcinga ezinjalo lomfana yena, kupela isililo sake sibe sisesi, Azi ndiyakudla ntonina, azi ndiyakusela ntonina? watsho waqondela kwezi ngxam zidliwayo zihangu. Kanti kunjalo nje unekowabo, unoyise omlindileyo ahlala ejonge enkalweni ekangele ukubuya konyana wake. Niti isisu somntu singalunga na kokukudla kuzingxam? Angatyeba na? Angaba nayo impilo na? Ungaba ukohlwe liqinga lokwenza ukuba yiyonanto kupekwa yona kudliwa yona kowenu, Ezitya nje lomfana ukohlwe yinto ayifakayo emlonyeni kuba into ekukudla ayiko kwelozwe akulo, ke, azinakumtyebisa, azinakusihlutisa isisu sanele sibe mnandi, zikukutya kwehangu azikukutya komntu, nalomfana ezitya nje akasokutyeba zizo, azisokumlungela.

Kuko mntu ndimaziyo, owondliwa lilizwi lika Tixo, okulele pantsi kwentlokoma yalo, olaziyo, oke wayihlola naye lencwadi ililizwi lika Tixo, oyaziyo inkohlakalo apo isingisela kona, oyaziyo into ekuko ukwenza okulungileyo, kunjalo nje uselehleli njengomntu ongazange alive, emzini wake umtandazo asinto isekoyo, nalencwadi ingcwele asinto isapatwayo, ityalike asindlu asayingenayo, uhleli kanye ngokobutyakala kupela kungoku uzalisa inkanuko zentliziyo yake epata kunxila epata kwenza eminye imikwa enxulumene kwanokunxila kwake. Lincoko, sisazi, yimfundi ngokwasemhlabeni, kunjalo nje yonke lomikwa yake efuna ukuyolisa nje kodwa intliziyo yake ngemihlali yasemhlabeni kupela, unje ngo mntu opila ngokudla ingxam njengokuba ke zona zingenakuhlutisa zingenakutyebisa mzimba wamntu. Lemikwa yonke yasemhlabeni ayinakuwanela umpefumlo ngu Tixo yedwa, ngu nyana wake yedwa, lilizwi lake lodwa elikukutya kompefumlo. Ukudla kompefumlo kukutanda u- Tixo, umpefumlo onayo intando yokumtanda u-Tixo, wohluta wona, wotyeba wona, uyakwanela wona, angafanelana umntu engenayo indyebo yasemhlabeni ukuba unayo intando ku Tixo usityebi sezityebi lowo. Ongenayo lontando angafanelana eduda omidudo enelungelo zobubomi konke oko akwenzayo asukelana nako kunjengokudla ingxam.

*II—Beziye ngapi izihlobo zalomfana zingamncedi nje namhla?* Ayengapi amakolwane ake angabonakali namhla? Ayengapi kaloku lamankazana aberexezana nawo angazikumzimasa amtutuzele namhla? Bayepi kaloku ababantu abefike waqelana nabo okuya ebesenempahla eyicita egeza ngayo? Mawo! Yonke lonto ayibanga sabonakala, yahlukana naye yamlahla mhlenikweni yapelayo impahla yake. Bunjalo ubuhlobo benko hlakalo, ngeyona mini kufuneka ukuba bubonakale yiyona mini bungenakutembeka. Waselusizini lomfana, walahlwa nge-